નૈસર્ગી લખે છે, ‘પંખીઓ તો જાતે ઉડશે, એને જાતે ઉડવા દઈએ’ એણે સહજભાવે લખ્યું છે પણ ખૂબ ગંભીરતાથી લેવાની આ બાબત છે. બાળકની સહજ પાંખો છીનવી લઈને એને આકાશ આપવાનો કોઈ અર્થ નથી. એવા માબાપ હોય છે જેમને ચકલીની સામે વિસ્મયથી જોઈ રહેલા બાળકની આંખોને વાંચતાં નથી આવડતું હોતું. માબાપ બનવું એ કેટલી મોટી વાત છે ! ન આવડતું હોય તો શીખવાની વાત છે એ આપણા સમાજે હજુ શીખવાનું છે. બાયોલોજિકલ માબાપોથી દુનિયા ભરી છે. મારી બેય હાથે સલામ છે આ શબ્દોને !